text: Røver truede sig til cigaretter med pistol
  12 september 2016 kl. 19.52
  Mandag eftermiddag blev Min Købmand i Stenderup Krogager udsat for røveri. En yngre mand truede med en pistol personalet til at udlevere cigaretpakker.
  Mandag ved 16-tiden blev der begået et røveri mod Min Købmand Stenderup Krogager ved Grindsted.
  En yngre mand med etnisk dansk udseende truede sig til nogle pakker cigaretter med en pistollignende genstand, det fortæller Svend Pedersen vagtchef ved Sydøstjyllands Politi til TV SYD.
  Svend Pedersen, vagtchef, Sydøstjyllands Politi: "Manden forlangte kun pakker af cigaretter, ingen penge, og efter han havde fået cigaretterne udleveret, forlod han butikken og kørte væk i en sort VW Golf."
  - Manden forlangte kun pakker af cigaretter, ingen penge, og efter han havde fået cigaretterne udleveret, forlod han butikken og kørte væk i en sort VW Golf, hvori der også sad en anden åperson i, fortæller Svend Pedersen, vagtchef ved Sydøstjyllands Politi.
  Manden beskrives som 20-25 år, mellem 180 - 185 centimeter høj, spinkel bygget, og etnisk dansk af udseende. mandens ansigt var maskeret med en halsedisse, som dækkede ansigtet, grå joggingbukser og sort træningsbluse.
  Sydøstjyllands Politi vil meget gerne i kontakt med personer, der har set noget. Hvis man har oplysninger i sagen, kan man kontakte politiet på 1-1-4.
  